रसोई गैस की कीमत बढ़ाने पर युवा कांग्रेस ने किया विरोध प्रदर्शन
केंद्रकी भाजपा सरकार द्वारा रसोई गैस सिलेंडर के दामों में की गई वृद्धि का विरोध शुरू हो गया है। शुक्रवार को युवा कांग्रेस द्वारा शहर में प्रदर्शन कर इसका विरोध किया गया। सुभाष चौक पर प्रधानमंत्री नरेंद्र मोदी का पुतला जलाकर अपने गुस्से का इजहार किया। इस मौके पर लोगों को संबोधित करते हुए युवा कांग्रेस के राष्ट्रीय सचिव देवेंद्र कादियान ने प्रधानमंत्री को तानाशाह करार दिया।
दोपहर को युवा कांग्रेस कार्यकर्ता रेस्ट हाउस में जमा हुए। यहां से नारेबाजी करते हुए प्रधानमंत्री के पुतले के साथ सुभाष चौक पर पहुंचे। जहां पर नारेबाजी करते हुए पुतले का दहन किया गया। देवेंद्र कादियान ने कार्यकर्ताओं को संबोधित करते हुए कहा कि प्रधानमंत्री बगैर किसी से चर्चा किए इकतरफा फैसला ले रहे हैं। इससे जनता परेशान है। महंगाई घटाने का जनता से वायदा कर सत्ता में आई भाजपा लगातार महंगाई बढ़ा रही है। यही कारण है कि भाजपा से प्रदेश देश की जनता का मोह भंग हो गया है। इस मौके पर सीताराम लंबा, कोको, धीरज मीणा वीरेंद्र कादियान, पुनीत दहिया, संजीत आंतिल, सुनील दहिया, हर्ष, सचिन, महेश सहित काफी संख्या में युवा शामिल रहे।
सोनीपत .रसोई गैस की कीमत बढ़ाने के विरोध में पीएम का पुतला फूंकते युवा कांग्रेस के कार्यकर्ता।
hin_Deva hin_Deva hin_Deva hin_Deva